דן צלקה

דן צַלְקָה (19 במרץ 1936 – 15 ביוני 2005) היה סופר, מסאי, משורר ומתרגם ישראלי. דן צלקה נולד בשנת 1936 בוורשה. במלחמת העולם השנייה נמלטה משפחתו לברית המועצות, והתגוררה בסיביר ואחר-כך בקזחסטן. בתום המלחמה, בגיל עשר, חזר עם משפחתו לפולין, לעיר ורוצלב. למד מדעי הרוח באוניברסיטה של העיר, ועסק באיגרוף (פעילות שתופיע מאוחר יותר ברומאן "כפפות"). בשנת 1957 עלה ארצה ב"עליית גומולקה", ושינה את שמו ממיאטק לדן, שם שהציעה לו אחותו בעת ששהו במעברה ביבנה. למד עברית בקיבוץ חצור, התגייס לצה"ל ושירת בחיל השריון. לאחר שחרורו למד פילוסופיה והיסטוריה באוניברסיטת תל אביב. המשיך בלימודים בצרפת, והתגורר זמן מה בהולנד, בבריטניה ובאיטליה. בשנת 1967 פרסם את הרומן הראשון שלו, "דוקטור ברקל". בסוף שנות ה-60 היה עורך " משא", מוסף הספרות של העיתון "למרחב", בשנות ה-80 שימש כאחד מעורכי המשנה של כתב העת 'סימן קריאה' ופרסם בו מסות ופרוזה, ובשנים הבאות המשיך לעסוק בעבודות עריכה ותרגום. דן לימד באוניברסיטת "בן-גוריון", במחלקה לספרות, המסלול לכתיבה יצירתית. הוא בלט בידע כללי נרחב. ראייה נרחבת וכוללת של ספרות העולם. דן היה בעל ראייה ביקורתית מיוחדת ועזר לפרחי ספרות צעירים להתקדם. בשנת 2000 יצא עם חבר למסע במרוקו, שאותו תיעד בספר "מרוקו – יומן מסע". זכה בפרסים ספרותיים רבים: פרס ברנר (1976), פרס היצירה לסופרים ומשוררים (1972, 1991, 1997), פרס אלתרמן בעבור הרומן "אלף לבבות" (1992), פרס אקו"ם בעבור "עננים" ו"דפים מהודקים באטב" (1994), פרס אקו"ם על מפעל חיים (2000), ובפרס ספיר בעבור "ספר האלף-בית" (2004). התגורר בתל אביב עם אשתו אביבה, ונפטר ב-15 ביוני 2005 בגיל 69 ממחלת הסרטן. ד"ר ברקל ובנו מיכאל (1967). שיח הברואים (1967): סיפורים. עץ הבסון (1973) צהרים (1974): פואמה. פיליפ ארבס (1977): רומאן. ילדי השמש (1979): ארבעה סיפורים המסע השלישי של האלדברן (1979): סיפור לבני הנעורים. כפפות (1982). פרחיה בין שודדי הים (1984) משחק המלאכים (1987): סיפורים. סימניות: קטעים, מאמרים, מסות (1987). פולחן חורף (1989) אלף לבבות (1991), מהדורה חדשה 2008. דפים מהודקים באטב: קטעים, מאמרים, מסות (1993) מלחמת בני ארץ בבני שחת (1993) עננים (1994). יהואש ורוכבי המרכבה השמיימית (1998). הפיתוי והשי: שירים, תרגומים, מכתמים, יומני מסע, מחזה זעיר, דפים מהודקים, מוצרטיאנה (1998). מרוקו – יומן מסע (2001). טריסטיה (2002): ספר שירה. בסימן הלוטוס (2002): רומאן. ספר האלף-בית (2003): מעין ספר אוטוביוגרפי – לקסיקון אישי, ערוך בסדר אלפביתי, ובו אירועים מחיי המחבר. כל המסות (2018). אורי הולנדר, לקרוא את דן צלקה, אחוזת בית, 2011. (הספר בקטלוג ULI) אילת נגב, דן צלקה: דוקטור ברקל ומיסטר צלקה, בתוך שיחות אינטימיות, תל אביב: משכל, 1995. גרסה דיגיטלית בפרויקט בן־יהודה. (הספר בקטלוג ULI) דן צלקה, "ג'יורג'ו וברונו", בתוך רות קרטון-בלום (עורכת), מאין נחלתי את שירי - סופרים ומשוררים מדברים על מקורות השראה, הוצאת ידיעות אחרונות, 2002, עמ' 321–335. (הספר בקטלוג ULI) דן צלקה, דף שער בספרייה הלאומית דן צלקה, בלקסיקון הספרות העברית החדשה דן צלקה, ב"לקסיקון הספרות העברית החדשה" דן צלקה, ב"לקסיקון הקשרים לספרות ישראלית" דן צלקה, באתר המכון לתרגום ספרות עברית (באנגלית) הספרים של דן צלקה, באתר "סימניה" רשימת הפרסומים של דן צלקה, בקטלוג הספרייה הלאומית שמעון גלבץ, דוד מלך ישראל חי חי וקיים, באתר "האייל הקורא" אלי אשד‏, זר בארץ נוכריה : היצירה של דן צלקה, באתר "המולטי יקום של אלי אשד", 23 ביולי 2004 אלי אשד‏, מלחמת בני ארץ בבני שחת : משחק התפקידים, באתר "המולטי יקום של אלי אשד", 23 ביולי 2004 דן ירדני, מחוות אהבה של קורא לדן צלקה, באתר הארץ, 19 ביוני 2008 דן ירדני, 500 לבבות- על הספר 'אלף לבבות', באתר הארץ, 24 באוקטובר 2008 שירי לב-ארי, "אלף לבבות" מאת דן צלקה בעריכה מחודשת אחרי מותו, באתר הארץ, 23 ביוני 2008 אלי הירש, אלף לבבות, אלף מסכות, באתר ynet, 24 ביוני 2008 אלף לבבות באתר הוצאת חרגול דן צלקה, שולחן ערוך, באתר ynet, 23 ביוני 2008 אריאנה מלמד, הצתה מאוחרת, באתר ynet, 20 ביולי 2008 אורי הולנדר, עמוד תלייה באופק, באתר הארץ, 19 בספטמבר 2008 עינת יקיר, שבוע הספר, ספרים מומלצים: היתמות שבה הביתה, באתר הארץ, 10 ביוני 2009 עינת יקיר, הסימפוניה המקוללת(הקישור אינו פעיל), בלוג באתר "בננות", 1 בספטמבר 2008 לאה איני, אפורים ונוצצים, באתר הארץ, 18 במאי 2010 אבי עופר, הסוד של דן צלקה, באתר הארץ, 17 באוגוסט 2011 עופרה עופר אורן, "כל המסות": איזה שפע מופלא ומרתק, בבלוג "סופרת ספרים", 27 בינואר 2019 צלקה, דן, לקסיקון הקשרים לספרות ישראלית (כתב: אורי הולנדר) איל חיות-מן, אין שדים שמדברים עברית: למה נעלמו ספרי הפנטזיה הישראליים?, באתר ישראל היום, 15 ביוני 2023